NOFC | INS Mediterrània\nCAPÍTOL PRIMER: Organització i gestió\nCAPÍTOL SEGON: Dels alumnes\nCAPÍTOL TERCER: Dels professors\nCAPÍTOL QUART: Dels pares\nCAPÍTOL CINQUÈ: Del personal d’administració i serveis\nCAPÍTOL SISÈ: Funcionament del centre. Aspectes d’organització general del curs\nCAPÍTOL SETÈ: Reglamentació de les activitats\nCAPÍTOL VUITÈ: De la convivència al centre\nCAPÍTOL NOVÈ: Règim disciplinari dels alumnes\nLes presents Normes d’Organització i Funcionament regiran l’activitat acadèmica, pedagògica i convivencial de l’Institut Mediterrània del Masnou, vinculant les seves prescripcions a tota la comunitat educativa mentre es mantingui la seva vigència.\nLes normes qui hi són contingudes es promulguen a l’empara de la legislació vigent en matèria educativa, essent la seva finalitat essencial assolir el més alt grau d’eficàcia i rendiment en la Funció Docent que incumbeix a l’Institut, en el respecte dels drets i llibertats garantits a tots els estaments que l’integren en l’ordenament legal vigent.\nL’Institut Mediterrània del Masnou és un centre públic d’ensenyament secundari, que desenvolupa totes les activitats que li són pròpies, amb subjecció escrupolosa als principis constitucionals de neutralitat ideològica i respecte a les opcions religioses, ètiques i morals garantides a l’Art. 27.3 de la Constitució Espanyola.\nTotes les activitats que es desenvolupin a l’Institut tenen com a objectiu les finalitats següents:\na) El ple desenvolupament de la personalitat de l’alumnat sense discriminació en raó de la raça, el sexe o les capacitats intel·lectuals i físiques.\nb) La formació en el respecte dels drets i llibertats fonamentals, dins els principis democràtics de convivència i de l’exercici de la tolerància i la llibertat.\nc) El desenvolupament de les capacitats cognitives, motrius, de relació social i equilibri personal de l’alumnat.\nd) L’ensenyament-aprenentatge de coneixements científics, humanístics i estètics, adequats al curs en què estigui matriculat l’alumne.\ne) La preparació per participar activament en la vida social i cultural, amb una actitud responsable i reflexiva.\nf) La formació en el respecte a la pluralitat lingüística i cultural.\n1.1.Òrgans unipersonals de direcció i equip directiu\nA l’Institut Mediterrània s’estableixen els següents òrgans unipersonals de direcció:\nDirector/a, cap d’estudis, secretari/a i coordinador/a pedagògic/a.\nLes funcions i competències del Director/a, cap d’estudis, secretari/a són les que es contemplen als articles 31,32 i 33 del Decret 102/2010 d’autonomia dels centres educatius.\nLes funcions i competències del/de la coordinador/a pedagògic/a són les que es contemplen en l’article 34.1 del Decret 102/2010 d’autonomia dels centres educatius.\nL’equip directiu és l’òrgan executiu de govern de l’Institut Mediterrània i les persones membres han de treballar coordinadament en l’exercici de les seves funcions. Correspon a les persones de l’equip directiu la gestió del projecte de direcció.\nL’equip directiu de l’Institut Mediterrània està format pel director/a, el/la cap d’estudis, el/la secretari/a i el/la coordinador/a pedagògic/a.\n1.2.Estructura pedagògica del centre\nL’estructura pedagògica del centre està formada per la coordinació pedagògica, la coordinació pedagògica de 1r i 2n d’ESO, la coordinació pedagògica de 3r i 4t d’ESO, la coordinació pedagògica de batxillerat i els tutors dels respectius cursos.\n1.3.Òrgans col·legiats de participació en el govern de l’Institut\nEl consell escolar i el claustre del professorat són els òrgans col·legiats de participació en el govern de l’Institut Mediterrània\nLa composició i elecció dels òrgans de govern es farà d’acord amb la normativa que les reguli. Les seves competències seran les que els atribueixi la legislació vigent i les que puguin rebre per delegació.\nEl Consell Escolar està compost per: la directora, el cap d’estudis, el secretari 6 representants del professorat, 3 representants de l’alumnat, 2 representants del sector pares, 1 representant de l’AMPA, 1 representant del pas i 1 representant de l’Ajuntament.\n1.4.Òrgans de coordinació\nEls òrgans de coordinació de l’Institut Mediterrània són els següents:\na) Col·legiats: els departaments didàctics.\nb) Unipersonals: els caps de departament, el/la coordinador/a de batxillerat, el/la coordinador/a d’activitats i serveis escolars, el/la coordinador/a LIC, el/la coordinador/a de riscos, el/la coordinador/a d’informàtica i , en la mesura que sigui possible, coordinadors de primer i segon cicle d’ESO (que seran preferentment les orientadores del centre), coordinador de projectes, coordinador AICLE (preferentment, el Cap de Departament de llengües estrangeres) coordinador de Servei Comunitari, coordinador de qualificacions i coordinador de la pàgina web del centre, així com qualsevol altre coordinador que el desenvolupament de les activitats de centre facin necessari.\nEls òrgans de coordinació unipersonals seran nomenats pel director que n’informarà al claustre del professorat.\n1.5.Règim de sessions\nLa convocatòria de les sessions ordinàries dels òrgans col·legiats de l’Institut es farà amb una antelació mínima de 48 h.\nLa convocatòria de les sessions ordinàries serà acompanyada de la següent documentació:\n– Esborrany de l’acta de la sessió anterior.\n– Documentació relativa als temes sobre els quals s’hagi de produir votació si no han estat coneguts en reunions preparatòries anteriors.\n– Documentació relativa a temes que hagin de ser coneguts per l’òrgan corresponent i que siguin susceptibles de preguntes per aclarir el contingut de la informació.\n– Qualsevol altre document que es consideri adient.\nLa convocatòria de les sessions extraordinàries serà acompanyada de la mateixa documentació esmentada anteriorment a excepció de l’esborrany de l’acta de la sessió anterior. Les actes de les sessions extraordinàries seran aprovades en la propera reunió ordinària.\nLa documentació que ha d’acompanyar la convocatòria pot ser en paper, lliurada per correu electrònic o estar compartida en Google Docs.\nEn el sí del Consell Escolar del Centre, hi haurà una Comissió de Convivència integrada pel/la Director/a, el/la Cap d’Estudis i el/la Secretàri/a, i a la qual s’incorporaran un representant del sector famílies, un del sector alumnat, dos representants del sector professorat i un del sector PAS, escollits per votació entre els membres de cada sector del Consell Escolar. Aquesta Comissió té com a finalitat garantir una aplicació correcta del que disposa la normativa i col·laborar en la planificació de mesures preventives i el control de la seva aplicació. La Comissió de convivència es reunirà tres cops a l’any per: estar informada de les tipificacions de possibles infraccions que els alumnes facin de les normes de convivència al centre, realitzar el seguiment de les actuacions proposades i, finalment, fer balanç de tot el procés executat durant el curs.\nTanmateix dins del Consell Escolar del Centre hi haurà una Comissió de Disciplina integrada pel Director/a i el/la Cap d’Estudis, i a la qual s’incorporarà el tutor o tutora corresponent en cada cas. Aquesta Comissió s’ocuparà de les infraccions que els alumnes facin de les normes de convivència al centre. La Comissió informarà el Consell Escolar de les seves actuacions en l’últim Consell Escolar del curs.\nLa Comissió de Disciplina es reunirà tantes vegades com ho requereixin els equips docents, els tutors i tutores i per iniciativa pròpia quan es detecti una conducta inadequada.\nDel sí del claustre naixerà la Comissió d’Atenció a la Diversitat, integrada per: director, cap d’estudis, coordinador pedagògic, coordinadores d’ESO (orientadores), els tutors i tutores, el representant de l’EAP i altre professorat que es consideri oportú. La CAD vetllarà cada curs per l’aplicació i resultats del Pla d’Orientació i el Pla d’atenció del centre.\nEn el sí de la CAD es crea la subcomissió operativa, que estarà integrada pel director/a, el/la cap d’estudis, les orientadores de centre i el/la representant de l’EAP.\nLa CAD es reunirà tres cops cada curs i la subcomissió operativa es reunirà setmanalment.\nEl centre tindrà també una comissió social integrada per: director, cap d’estudis, representant de l’EAP, representant dels serveis socials. Es reunirà com a mínim un cop al trimestre, preferentment dos.\n3.1 Cada grup d’alumnes elegirà dos representants, el/la delegat/da i el/la sotsdelegat/da, mitjançant una votació de tot l’alumnat del grup realitzada en els primers 30 dies lectius del curs.\n3.2 El/la delegat/da i el/la sotsdelegat/da són els representants dels grup. Aquests càrrecs són unipersonals i seran exercits durant un curs escolar. El/la delegat/da i el/la sotsdelegat/da poden dimitir si, per motius personals o d’altres, no poden exercir la seva activitat. Podran ser cessats, a petició del 50% dels alumnes del grup, prèvia votació i per majoria absoluta, en una reunió convocada pel tutor/a del grup. També se’ls podrà demanar la dimissió per part de l’equip docent si han incorregut en faltes greus contra les normes de convivència.\nSi el/la delegat/da dimiteix o és cessat/da, passarà a ser delegat/da el/la sotsdelegat/da i aquest/a serà substituït/da per l’alumne següent de la llista resultant de les votacions.\n3.3 La totalitat de representants de tots els cursos constituirà l’Assemblea de Delegats i Delegades que elegirà, entre ells, un Consell de Delegats format per un/una representant de cada curs i un/una representant dels estudiants en el Consell Escolar. En cap cas el nombre de membres del Consell de Delegats i Delegades no podrà ser inferior a cinc.\nL’Assemblea de Delegats i Delegades i el Consell de Delegats i Delegades es reuniran, com a mínim, un cop cada curs escolar, amb la periodicitat i el procediment que ells mateixos determinin i informaran a Prefectura d’Estudis d’aquestes reunions. La Prefectura d’Estudis facilitarà els mitjans perquè aquestes reunions es puguin celebrar. En cap cas es podran suprimir classes per celebrar-les. Abans de cada reunió del Consell Escolar es farà una reunió a la qual assistiran el Consell de Delegats i Delegades i el/la coordinador/ra pedagògic/ca\nEl Consell de Delegats i Delegades ha de ser informat respecte de l’ordre del dia de les reunions del consell escolar del centre i dels acords adoptats, a fi de donar-ne difusió per ser tractats en els diferents cursos.\na) Donar assessorament i suport als/les representants dels estudiants del consell escolar del centre, als quals faran arribar la problemàtica específica de cadascun dels cursos, classes, especialitats o branques que representen.\nb) Elaborar informes per al consell escolar del centre, bé a iniciativa pròpia o bé a requeriment d’aquest òrgan col·legiat.\nc) Informar de les seves activitats a tot l’alumnat del centre.\nEls membres del Consell de delegats i Delegades no podran ser sancionats per l’exercici, en les condicions establertes reglamentàriament, d’aquelles funcions que la normativa vigent i aquestes normes els atribueixen com a pròpies\n3.5 Els/les representants de l’alumnat al Consell Escolar seran elegits/elegides mitjançant votació de tot l’alumnat del Centre.\nHauran d’informar sobre els acords adoptats al Consell Escolar a tots els delegats i delegades de grup i podran recaptar i traslladar al Consell Escolar tota la informació que considerin oportuna.\nL’alumnat tindrà els drets i deures recollits a la legislació vigent (LEC. Títol Tercer. Capítol Cinquè. Articles 30-37 i Decret d’Autonomia de centres, art. 24 i 25)\n5.1 El professorat es regirà per la legislació vigent sobre funcionaris civils de l’administració i tota la reglamentació educativa vigent, en tot el que fa a horaris, funcions i responsabilitats.\n5.2 L’assistència del professorat queda regulada pel Document per a l’organització i el funcionament dels centres públics d’educació secundària (DOFCPES).\n5.3 El control de l’assistència del professorat es farà a través d’ATRI i el sistema de justificació de faltes s’ajustarà a Document per a l’organització i el funcionament dels centres públics d’educació secundària (DOFCPES).\n6.1 El professorat del centre està organitzat en Departaments i/o Seminaris, que estaran formats per tots els professors/res que hi estiguin adscrits.\n6.2 Correspon als Departaments i/o Seminaris:\na) La confecció i aprovació de la programació de les matèries corresponents als ensenyaments que tenen assignats i de les seves adaptacions curriculars, a proposta dels professors i professores que les imparteixin, el seguiment de les programacions, la seva revisió parcial o total a la vista dels resultats obtinguts per l’alumnat, i l’adopció dels acords que siguin procedents en relació a la programació dels cursos posteriors.\nb) Fer la proposta, atenint-se a criteris pedagògics, de distribució entre els seus membres dels cursos i assignatures corresponents a cada professor/a integrant del mateix;\nc) Fer la proposta dels llibres de text que calgui fer servir garantint una unitat de criteris;\nd) Assegurar un desenvolupament homogeni i semblant de les mateixes matèries en els cursos de mateix nivell i proposarà a l’equip directiu les adquisicions de material necessàries per al bon funcionament del Departament i/o Seminari.\n6.3 L’elaboració, modificació i actualització de les programacions es farà tenint en compte el Projecte de Normalització Lingüística del centre, la LOE, la LEC i el Decret 143/2007 pel qual s’estableix l’ordenació dels ensenyaments de l’educació secundària.\nLa programació haurà de formalitzar-se per escrit o en suport digital i la direcció del centre en tindrà una còpia a disposició de la Inspecció d’Ensenyament des del començament de curs.\nLa programació ha d’especificar:\na) Els objectius a assolir i la seva temporització, per matèries i cursos.\nb) L’ordenació i temporització dels continguts.\nc) La metodologia i les situacions de treball que cal utilitzar (individuals i en grup).\nd) El procediment d’avaluació i recuperació que cal seguir tant pel que fa a les matèries del curs com a les possibles matèries pendents.\n6.4 Els seminaris o departaments dedicaran com a mínim el temps equivalent a una hora setmanal a reunions regulars de treball, amb la participació obligatòria de tots els seus membres, per tal de:\na) Concretar els criteris d’avaluació i qualificació, i preparar conjuntament el material necessari (exercicis orals i escrits, proves objectives, pautes de correcció, etc.).\nb) Analitzar els resultats que s’obtenen, per tal d’introduir en la programació les modificacions que es considerin convenients.\nc) Tractar els problemes d’un grup, tan generals com específics que puguin sorgir en relació amb les matèries que imparteixen o en relació amb les qualificacions.\nAquestes reunions constaran expressament a l’horari dels professors i s’ha d’aixecar acta dels acords que s’hi prenguin.\n6.5 El nostre centre compta amb 10 departaments didàctics: Departament de Ciències Socials; Departament de Llengua catalana i literatura; Departament de Llengua castellana i literatura; Departament de Llengües estrangeres; Departament de Matemàtiques; Departament de Ciències de la Natura; Departament d’Educació Visual i Plàstica; Departament d’Educació Física; Departament de Física i Química; Departament de Tecnologia i Departament d’Orientació Psicopedagògica. Hi ha també dos Seminaris: Filosofia (en el sí del Departament de Ciències Socials) i Llengües clàssiques (en el sí del Departament de Castellà).\nEl nombre de coordinadors es determinarà cada curs escolar d’acord amb la normativa vigent. Els coordinadors seran proposats pel Director/a.\n8.1 Els equips docents estan formats per la totalitat de professors i professores que imparteixen classe en un grup, ja sigui a la seva totalitat o a una part d’ell.\n8.2 Entre les seves funcions podem esmentar:\na) Coordinar les diferents matèries d’un curs entre el professorat que els formen, per tal de potenciar la transversalitat dels coneixements i fomentar àmbits de treball interdisciplinari, la integració dels diferents tipus de continguts per part de l’alumnat i el seu ús efectiu en diferents situacions i contextos.\nb) Fer el seguiment dels aprenentatges, amb la col·laboració de l’EAP, dels alumnes amb necessitats educatives especials, i adoptar les decisions que correspongui en relació amb l’atenció educativa que es dóna a l’alumne/a, procurant sempre la màxima participació de l’alumne/a en els entorns i grups ordinaris i decidir sobre la promoció d’aquest alumnat.\nc) Col·laborar amb el tutor del grup en les tasques de tutoria.\nd) Realitzar les sessions d’avaluació que es contemplin en aquests normes d’organització i funcionament.\ne) Conèixer i aplicar els plans individuals de batxillerat existents al centre (Decret 142/2008 i EDU/554/2008).\nf) Elaborar el Treball de síntesi del curs corresponent, tot determinant els objectius, continguts, activitats i criteris d’avaluació.\ng) Proposar l’organització d’activitats: xerrades, sortides, crèdits de síntesi, …\nh) Proposar la distribució de l’alumnat per grups per al curs següent, una vegada s’ha decidit si han superat o no el curs corresponent.\ni) Proposar les actuacions necessàries, si escau, a desenvolupar amb l’alumnat que hagi promocionat amb alguna àrea o matèria suspesa.\nj) Establir pautes per fomentar hàbits de treball, de convivència, de respecte i d’esforç personal entre l’alumnat.\nk) Analitzar el comportament de l’alumnat i proposar, si escau, l’adopció de mesures correctores o d’obertura d’expedients.\nl) Totes aquelles altres tasques que li siguin assignades per la normativa corresponent.\n8.3 L’equip docent disposarà, dins l’horari marc del centre, d’una franja de reunions, per tal que pugui analitzar tots els aspectes que, relacionats amb els seus alumnes, considerin adients. Els criteris per establir-la i la periodicitat de les reunions seran acordades pel Claustre de professors i s’hauran de tenir en compte a l’hora de determinar els criteris per a la confecció d’horaris.\nEls pares/mares i/o tutors legals dels alumnes tenen els següents drets:\na) Dret a participar en el govern i les activitats de l’Institut a través de llurs representants al Consell Escolar.\nb) Dret a que els seus fills o pupils, matriculats al centre, rebin una educació i ensenyament conforme als principis enunciats al preàmbul, adequada i idònia al curs en el qual estiguin matriculats.\nc) Dret a escollir per als seus fills la formació religiosa i moral que estigui d’acord amb les seves pròpies conviccions, sense que, en cap cas, la seva elecció pugui ésser substituïda sense el seu exprés consentiment.\n10.1 Els pares i tutors dels alumnes, per tal de materialitzar de forma col·lectiva i institucionalitzada aquesta participació en les funcions del centre, tenen garantit per la Llei el dret a la llibertat d’Associació en matèria educativa, mitjançant les Associacions de Pares i Mares d’Alumnes (AMPA).\n10.2 Les Associacions de Pares i Mares d’Alumnes, com indica el seu nom, estaran formades per pares, mares o tutors dels alumnes matriculats en el centre.\nL’AMPA podrà utilitzar els locals de l’institut per a la realització de les activitats que li són pròpies. El centre posarà tots els mitjans al seu abast per facilitar la seva tasca.\nL’equip directiu facilitarà i agilitarà el contacte amb els pares i la seva participació en la vida del centre. L’equip directiu es reunirà amb els representants de l’AMPA amb la periodicitat necessària per a tenir-los informats de la marxa del centre, per planificar actuacions coordinades i, en general, per facilitar la col·laboració mútua\nEls representants dels pares i mares al Consell Escolar seran escollits tal i com preveu la normativa vigent. L’AMPA designarà, d’acord amb la normativa vigent, el/la seu/seva representant al Consell Escolar.\nLes Associacions de Pares i Mares d’Alumnes tenen les finalitats següents:\na) Assistir els pares, mares o tutors dels alumnes en l’educació dels seus fills.\nc) Promoure la participació dels pares, mares o tutors dels alumnes en la gestió del centre mitjançant els òrgans previstos per la legislació.\nd) Promoure tot tipus d’activitats encaminades a la formació integral dels alumnes i el desenvolupament dels hàbits socials i democràtics.\nEs realitzaran un mínim de tres reunions anuals.\nEls pares dels alumnes menors d’edat i dels no emancipats econòmicament tenen el deure de comparèixer, sempre que hi siguin convocats de forma individual per algun dels òrgans del centre. Si no compareguessin, se’ls tindria per escoltats i no estaran legitimats per reclamar contra la decisió que s’adopti respecte el cas per al qual hagin estat convocats.\nLes famílies podran en tot moment conèixer la realitat educativa del seus fills (assistència, retards, observacions a l’aula) mitjançant la plataforma Weeras.\nTanmateix se’ls comunicarà per email o sms o telefònicament qualsevol incidència que el centre consideri oportuna posar en coneixement de la família.\nDel personal d’administració i serveis\nEl personal d’administració i serveis del centre, a més dels drets i deures contemplats per la legislació vigent, té dret :\na) A la formació permanent que li permeti millorar la seva qualificació i capacitat laboral.\nb) A disposar d’ unes condicions idònies per a la salut laboral i que suposin l’eliminació de possibles riscos laborals.\nc) A reunir-se i estar representat en els òrgans col·legiats que determini la llei.\nd) A elegir els seus representants en els òrgans que estableix la normativa vigent i ser elegits pels seus companys en els esmentats òrgans.\nEn tot el que fa a horaris i altres condicions laborals depenen dels Serveis Territorials de la Generalitat.\nEl personal auxiliar administratiu té les següents funcions:\na) Desenvolupar les tasques d’oficina que li puguin ser encomanades pel Secretari/ària del centre.\nb) L’atenció i informació al públic.\nc) Qualsevol altra tasca que li sigui encomanada per l’Equip Directiu, d’acord amb la normativa vigent.\nEl personal subaltern té les següents funcions:\na) Custodiar el mobiliari, les màquines, les instal·lacions i els locals.\nb) Controlar l’entrada del centre, rebre les persones alienes, les trucades telefòniques i els encàrrecs.\nc) Custodiar les claus.\nd) Rebre, conservar i distribuir els documents i objectes propis de l’activitat administrativa del centre.\ne) Realitzar els encàrrecs relacionats amb llurs funcions, fora i dins del centre, que els encomani el director/a.\nf) D’altres tasques similars que per raó del servei se li puguin encomanar (posada en funcionament de l’enllumenat, calefacció, etc.).\ng) Rebre, buscar si s’escau, i distribuir la correspondència, d’acord amb les instruccions del Secretari/ària.\nh) Efectuar, dins de les dependències del centre, els trasllats de material, mobiliari i equipament que siguin necessaris.\ni) Atenció i cura dels alumnes, evitant que romanguin en els llocs no autoritzats, a qualsevol hora de la seva jornada laboral.\nj) Qualsevol altra tasca que li sigui encomanada per l’Equip Directiu d’acord amb la normativa vigent.\nL’horari del personal d’administració i serveis el determinarà la Direcció al començament de cada curs escolar, dins la legalitat vigent. Si no s’especifica res en contra seguirà vigent el del curs anterior.\nFuncionament del centre. Aspectes d’organització general del curs.\n20.1 L’Institut Mediterrània s’atendrà al calendari escolar que s’aprovi amb caràcter general per a l’ensenyament no universitari.\n20.2 El Consell Escolar haurà d’aprovar cada curs escolar l’horari marc del centre i el dels diferents cursos: hores d’entrada i de sortida, nombre de classes al matí i a la tarda, etc.\nL’horari marc habitual del centre és de 8 de matí a 14:50 h.\nLes hores d’esbarjo seran de 10 a 10:30 h i de 12:30 a 12:50 h.\nLes activitats extraescolars tenen lloc a partir de les 16 hores.\n20.3 La sessió de classe és de 60 minuts, en els quals s’inclou el canvi de classe.\n20.4 Correspon al Claustre, a proposta de l’equip directiu, aprovar els criteris que cal seguir en l’elaboració dels horaris setmanals dels grups d’alumnes i dels professors, per al qual haurà de tenir en compte les normes generals que es dictin per a cada curs escolar i l’horari marc aprovat pel Consell Escolar.\nEls criteris per elaborar els horaris seran aprovats pel claustre de professors cada curs escolar a proposta de l’equip directiu.\n20.5 Quan s’hagi confeccionat l’horari, el director l’aprovarà provisionalment i convocarà un claustre per verificar si ha estat confeccionat segons els criteris prèviament acordats. Si no es així, caldrà modificar-lo en el termini màxim que estableixi la normativa vigent, durant el qual s’haurà de complir l’horari aprovat provisionalment pel director.\n20.6 Els horaris dels professors, incloent-hi totes les hores fixes de permanència en el centre, els horaris dels grups d’alumnes i la resta d’informació horària significativa (hores de visita de tutors i de càrrecs directius, hores d’oficina, etc…) juntament amb el calendari d’activitats, seran exposats permanentment en un lloc accessible als membres de la comunitat educativa i es comunicarà al Consell escolar per al seu coneixement.\nHorari lectiu de l’alumne\n21.1 El centre elaborarà i lliurarà als alumnes els horaris individuals de classe que els corresponguin, que inclouran les sessions de classe i el temps d’esbarjo.\n21.2 L’absència del professor responsable d’una classe o activitat escolar no ha de representar interrupció de l’horari lectiu de l’alumne, per la qual cosa, el director haurà de preveure’n la substitució.\n21.3 En cap cas l’alumne d’ESO pot abandonar les dependències de l’Institut quan falti algun professor si no és per causa justificada, donat que la transgressió d’aquesta norma té greus repercussions legals. Aquesta obligatorietat de romandre a les dependències del centre inclou totes les hores.\n21.4 Els alumnes de BTX podran arribar al centre una hora més tard o sortir-ne una hora abans cas d’absència d’algun professor en “hores punta”, amb avís previ d’algun membre de l’Equip directiu o de la Coordinació de batxillerat perquè en aquest cas es modifica de manera puntual i transitòria l’horari personal de l’alumne, segons ha estat aprovat pel Consell Escolar.\nAixí mateix, si els pares han lliurat signat el permís corresponent, l’alumnat de batxillerat podrà sortir del recinte a les hores de pati i si tenen programat un examen a última hora del matí, podran sortir en acabar l’examen.\n21.5 Les sortides particulars d’alumnes del centre, en horari de classes i d’activitats escolars, hauran de ser autoritzades pel professor de guàrdia PB ubicat a la planta baixa o, en la seva absència, pel tutor o un membre de l’equip directiu i es farà constar al full de guàrdia. En cap cas, els alumnes podran abandonar el centre si no presenten la corresponent autorització del pare, mare o tutor legal. En aquest cas el professor de guàrdia de planta baixa s’ocuparà d’enviar un sms a les famílies comunicant que l’alumne abandona el centre amb la seva autorització.\n21.6 En cas d’absència d’un professor s’actuarà d’acord amb els criteris següents:\n21.6.1 Alumnes d’ESO i 1r. batxillerat\na) No es deixarà mai els alumnes sense vigilància. Si sols hi ha un grup d’alumnes per atendre, el professorat de guàrdia de planta serà responsable d’atendre’ls a l’aula, fent un treball encomanat pel professor/ra absent.\nb) Si hi ha més grups d’alumnes per atendre que professorat de guàrdia de plantes, aquests optaran per enviar un grup a l’espai que ocupi el/la professor/a de guàrdia PB i deixar-los al seu càrrec, mentre que l’altra professorat de guàrdia s’ocuparà de la resta de grups, si cal concentrant-los en un espai.\nc) Cas que el professorat de guàrdia 1 i 2 es trobi amb més d’un grup i ho consideri adient, permetrà als alumnes anar al pati i en farà la vigilància allà, tenint cura de no molestar els qui facin servir en aquella hora les instal·lacions esportives.\n21.6.2 Alumnes de 2n BTX:\nPodran optar per romandre a l’aula, a la biblioteca, a la cantina del centre o al pati. En cap cas els alumnes podran romandre als passadissos o altres aules, ni als camps esportius quan hi hagi activitats d’Educació Física, ni podran abandonar sense el permís reglamentari les instal·lacions del centre. El professorat de guàrdia PB, controlarà que el se’ls hi ha passat llista a la classe anterior, abans de deixar-los sortir del centre.\nEn hores de classe no es pot romandre ni circular pels passadissos, ni romandre en altres dependències del centre sense autorització.\nLes tardes lliures que puguin aparèixer a l’horari de l’alumne poden ésser ocupades ocasionalment per alguna activitat docent i amb caràcter obligatori: conferències, sortides aprovades pel Consell Escolar, exàmens, etc.\nLa convocatòria d’exàmens fora de l’horari individual de l’alumne s’haurà de comunicar prèviament a la direcció i es farà pública a l’alumnat.\nAl nostre centre en el canvi de classe sonarà un sol timbre o so musical, que indicarà el final de la classe i la preparació per a la següent, que s’iniciarà amb la màxima celeritat possible. En aquest breu espai de temps de transició els alumnes d’ESO no podran sortir de l’aula si no és imprescindible un canvi d’espai per a la classe següent.\nA primera hora del matí i de la tarda sonarà un timbre o so musical a l’hora en punt que marcarà l’inici de la classe. Entrar a l’aula després de l’inici de la classe es considerarà retard. Cinc minuts abans haurà sonat un timbre convocant l’entrada a les aules.\nTambé a l’hora del pati un timbre a les 10.30 marcarà l’inici de la classe i a les 10.25 n’haurà sonat un convocant l’entrada a les aules.\nQualsevol modificació de l’horari lectiu dels alumnes (canvis d’hores B en A, avançament de classes, etc.), s’haurà de sol·licitar per escrit a Prefectura d’Estudis i quedarà condicionat a la seva aprovació.\nAbsències i retards dels alumnes\nEl alumnes tenen l’obligació d’assistir a classe amb puntualitat, de participar en les activitats acordades en el calendari escolar i de respectar els horaris establerts.\nEls retards no justificats podran comportar una sanció per a l’alumne. També es podrà sancionar el retard no justificat entre classe i classe.\nQuan l’absència o el retard d’un alumne sigui coneguda amb antelació, els pares ho comunicaran telefònicament al centre. D’aquesta manera, quan l’absència o el retard es produeixin, el centre ja en tindrà coneixement de la causa que la provoca.\nEn el cas de que l’alumne no assisteixi a la primera classe sense avís previ dels pares, el centre informarà telefònicament o mitjançant un SMS de la absència de l’alumne.\nTota falta d’assistència o manca de puntualitat ha de ser justificada raonadament per la família, que ho pot amb el justificant en suport paper o mitjançant la plataforma Weeras.\nEls pares rebran els avisos oportuns de faltes d’assistència dels seus fills, com es detalla a l’art. 49.1. Es faran els oportuns avisos a Serveis socials en el cas dels alumnes d’ESO.\nArticle 27 (article que queda pendent de nova proposta segons acord de la comissió)\nEl professor de guàrdia tindrà les funcions següents:\na) Quan soni el timbre el professorat de guàrdia 1 i 2 donarà una volta per les plantes, controlant que no hi hagi alumnes fora de les aules o sense professor.\nb) En cas d’absència d’algun professor actuarà d’acord amb l’establert als articles 21 i 22.\nc) Anotarà totes les absències dels professors al full de guàrdia, fins i tot dels seus companys de guàrdia. Hi farà constar també els retards.\nd) Registrarà qualsevol incidència que es produeixi.\ne) Atendrà, amb tots els mitjans de que pugui disposar, els alumnes que resultin accidentats i avisarà les seves famílies. Atendrà també els alumnes que es trobin malament i avisarà les seves famílies.\nf) El professor de guàrdia PB estarà a l’espai destinat a la planta baixa i atendrà els alumnes expulsats.\ng) El professor de guàrdia PB autoritzarà als alumnes, en horari de classes i activitats escolars, les sortides del centre sol·licitades i autoritzades pels pares o tutors legals, i les farà constar al full de guàrdia.\nh) El professor de guàrdia PB de primeres hores controlarà l’alumnat que arribi tard, a la biblioteca. Passats 15 minuts els alumnes seran recollits pel membre de la Junta directiva que estigui de guàrdia de junta i seran acompanyats a l’aula. En el cas de l’alumnat, tant d’ESO com de batxillerat, si arriben tard dues vegades en un mateix trimestre, en produir-se un tercer retard (o més) seran privats de la classe de 1a hora i hauran de romandre amb el professor de guàrdia PB.\nTant en el cas d’ESO com en el de batxillerat, si un alumne suma 5 retards a primera hora, haurà de venir un dia a la tarda. En el cas de batxillerat, 5 retards entre classes significaran tenir la mateixa sanció.\ni) Quan els alumnes realitzin una sortida fora del centre el professor que quedi lliure haurà de reforçar als professors de guàrdia, o encarregar-se de la guàrdia. Hi haurà una graella al vestíbul explicativa d’aquestes tasques que el Cap d’estudis haurà previst sempre que es conegui l’absència del professorat per endavant.\nj) A l’hora d’esbarjo hi haurà tres professors/professores de guàrdia. Les seves funcions seran vigilar el pati, comprovar que cap alumne quedi a les aules o altres espais no permesos i altres funcions que determini el claustre.\nAspectes materials. Utilització dels serveis materials del Centre\nArticle 28 Els espais\n28.1 L’aula: La seva utilització haurà de ser decidida, en programar cada curs escolar, en funció de les necessitats o d’altres criteris pedagògics. En tot cas, la responsabilitat del manteniment de les aules serà de tots els alumnes i professorat que les facin servir.\n28.2 Sala d’Actes: Aquest espai està destinat a usos diversos. Prefectura d’Estudis determinarà i comunicarà al Claustre a l’inici de cada curs escolar, els criteris de prioritat per a l’ús de la mateixa, cas que hi hagi coincidències.\n28.3 Biblioteca: Serà utilitzada d’acord amb el règim que estableixi el claustre de professors a començament de curs.\n28.4 Espais d’utilització exclusiva de professors o personal no docent: Sala de professors, Seminari/Departaments, despatxos, oficines, arxius,….\n28.5 Aules especials: són les aules de tecnologia, dibuix, dibuix artístic, aules d’informàtica, laboratoris de física i química i de ciències naturals, aula d’art i aula de música. La seva utilització quedarà determinada pel professorat que les utilitzen habitualment.\n28.6 Espais annexos: està aprovat i especificat pel Consell Escolar que es consideraran espais-perllongació-aules del Centre aquells emprats de manera habitual en alguna activitat acadèmica que es realitza dins l’horari marc d’algun grup escolar i durant l’interval assenyalat per aquest. Aquests són: platja, piscina i poliesportiu, Camp d’Esports Municipal i Club Nàutic. Això no obstant serà necessària la presència d’un adult acompanyant cada 20 alumnes; aquests adults podran ser membres del professorat, pares/mares/tutors legals que s’hi ofereixin. Com a mínim un acompanyant haurà de ser un/a professor/a del centre.\n28.7 La cantina: Per aquells alumnes que es queden a dinar es recorda que aquesta activitat es realitza fora de l’horari acadèmic i que la responsabilitat és dels adjudicataris del servei de cantina. El centre procurarà, això no obstant, en la mesura possible oferir tallers i activitats al pati dintre del Pla d’esports del centre en aquest espai de temps.\n28.8 Gimnàs: Els alumnes poden deixar, durant les activitats esportives, el material susceptible de ser sostret a les gàbies disposades a tal efecte, per evitar situacions desagradables.\nMàquines i material auxiliar\n29.1 El Centre disposa d’un seguit de mitjans tècnics, el destí dels quals és donar el major suport tècnic possible a les activitats pedagògiques. Del seu manteniment i custòdia n’és responsable el Secretari.\n29.2 L’ús dels mateixos fora del Centre haurà d’ésser autoritzat prèviament per la Direcció del Centre.\n29.3 Els mitjans adscrits als diferents Seminaris o Departaments quedaran sota la responsabilitat del Cap de Seminari/Departament respectiu.\n29.4 Del material de reprografia del Centre se’n podran servir tant els professors com els alumnes. La Direcció del Centre establirà les normes d’ús en cada cas, tenint en compte que només els conserges tindran accés a les màquines.\n29.5 El servei de reprografia pels alumnes serà després de l’última classe del matí.\n29.6 Els professors hauran de demanar els treballs de reprografia amb un dia d’antelació amb l’obligació d’omplir l’imprès corresponent. En circumstàncies excepcionals, i si la disponibilitat del servei ho permet, es podran efectuar els treballs urgents. Article 30\nLes diverses cartelleres que hi ha al centre estan destinades a informacions oficials, propaganda cultural i a activitats organitzades pel propi centre o qualsevol altre tipus d’informació d’alumnes, professors i pares. Sempre hauran d’estar signats per la persona o grup responsables i col·locats en el lloc que correspongui. Prèviament cal demanar permís a l’Equip Directiu que comprovarà si es compleixen els requisits exigits.\n31.1 L’Institut desenvolupa els Plans d’estudis vigents i n’ha de facilitar informació a cada alumne/a en el moment de la matrícula.\n31.2 Pel que fa al contingut i les possibilitats d’elecció de les assignatures optatives, d’acord amb la capacitat funcional del centre, es donarà a l’alumne la informació necessària amb antelació suficient.\n31.3 L’admissió dels alumnes al centre es farà d’acord amb el que assenyali la normativa vigent. La seva aplicació és competència del Consell Escolar del Centre.\n31.4 Els terminis de preinscripció i de matrícula hauran d’ésser anunciats amb la publicitat i l’antelació suficient. El no compliment, per part de l’alumne, dels terminis i condicions de matriculació establerts pel centre implica la pèrdua dels drets pertinents.\n31.5 La matrícula s’efectuarà d’acord amb els terminis i les condicions que determini la normativa corresponent.\nAvaluacions, exàmens i recuperacions\n32.1 Al llarg del curs es faran tres sessions d’avaluació. Les avaluacions ordinàries tenen com objecte no solament establir qualificacions, sinó estudiar totes les qüestions que es plantegin al grup i prendre les mesures que es considerin més convenients. S’informarà els pares respectius del resultat de les avaluacions.\n32.2 El delegat/da i sotsdelegat/da o altre representant dels alumnes assistiran a una part de l’avaluació per transmetre al professorat les inquietuds del grup, les seves propostes sobre el funcionament del curs etc.\n32.3 Els alumnes tindran una preavaluació a meitat del primer trimestre. S’informarà als pares dels resultats d’aquesta.\n32.4 A començament de curs els tutors informaran als pares del criteris d’avaluació de cada matèria. De la mateixa manera podran ser consultats en el web de l’Institut.\n32.5 Els Seminaris o Departaments hauran de programar el sistema de recuperació (continguts, forma, etc.) de les matèries suspeses a ESO i a batxillerat i comunicar-lo amb la suficient antelació.\n32.6 Igualment es preveuran a ESO i batxillerat les recuperacions de matèries pendents de cursos anteriors, dintre del termini marcat per la normativa vigent i segons calendari proposat per l’Equip Directiu.\n32.7 Les reclamacions per part dels alumnes motivades per les qualificacions es regiran per allò que determini el full de disposicions oficials d’inici de curs.\n32.8 Els criteris per al pas de curs:\na. Alumnat d’ESO:\n4t d’ESO: amb més de 2 matèries no instrumentals suspeses poden passar per decisió de l’equip docent.\nb. Alumnat de 1r batxillerat: amb més de 2 matèries suspeses repeteixen.\nReglamentació de les activitats\nActivitats escolars, sortides, activitats extra-escolars i altres (viatges de fi de curs, intercanvis culturals, etc.)\n33.1 Activitats organitzades pels departaments didàctics\n33.1.1 Activitats de matèria\nSón aquelles organitzades per un Seminari/Departament, lligades a la programació d’una assignatura i que poden ser avaluables. Aquestes activitats, que són obligatòries per a l’alumnat, hauran de figurar en la programació del departament.\nDonat el seu caràcter obligatori, el seu cost ha de poder ser assumit per la totalitat dels alumnes participants.\nEl Centre es preocuparà d’atendre la situació dels alumnes que no puguin assumir el cost esmentat. Si a causa de malaltia, lesió o desacord de la família, l’alumne no acudeix a l’activitat romandrà al centre realitzant el treball substitutori que se l’hi haurà encomanat.\nAl començament de cada curs escolar, el Consell Escolar determinarà el cost màxim de les activitats obligatòries. Si un Seminari / Departament proposa una activitat obligatòria de cost elevat, en la seva argumentació davant el Consell Escolar ha de presentar elements objectius obtinguts per mitjà d’enquesta o d’altre mecanisme que permetin mesurar el grau de compromís o disposició dels alumnes per participar en l’activitat.\n33.1.2 Altres activitats\nSón totes aquelles altres activitats, intercanvis culturals, estades lingüístiques, viatges d’estudis, etc., que són proposades per un Departament o un/una professor/a i que responen a finalitats concretes que caldrà especificar en el moment de fer-ne la proposta. Aquestes activitats no són obligatòries per a l’alumnat i per portar-les a terme s’hauran de respectar els requisits especificats en l’article 34.\nEn el cas de les activitats no obligatòries, el centre vetllarà perquè cap alumne/a deixi de participar-hi per raons econòmiques.\n33.2 Activitats de Tutoria o de Coordinació\nSón aquelles organitzades pel professor/a tutor/a d’un grup d’alumnes o per la Coordinació d’activitats,a iniciativa pròpia o a proposta d’un grup de professors, per afavorir la convivència i la interrelació entre l’alumnat del grup. Les activitats de tutoria que figurin en el Pla d’acció tutorial, i que tenen una finalitat formativa, són obligatòries per a tots els alumnes del grup al qual vagin dirigides.\nAquelles activitats de convivència o lleure no recollides en el Pla d’acció tutorial no són obligatòries per a l’alumnat i per portar-les a terme s’hauran de respectar els requisits especificats en l’ article 34.\n33.3 Activitats organitzades per l’alumnat\nSón aquelles que proposa l’alumnat en funció d’aquells objectius que considerin adient potenciar.\nAquestes activitats organitzades s’hauran de sol·licitar al Consell Escolar, amb l’antelació mínima d’un mes, omplint l’imprès corresponent, en el qual constaran entre d’altres les següents dades: Naturalesa de l’activitat, horari, relació d’alumnes organitzadors, relació de professors responsables (mínim de dos o tres segons Pàgina 1 l’activitat). Si l’activitat ha de desenvolupar-se en el recinte escolar, s’haurà d’especificar també els espais del centre afectats per l’activitat, els alumnes responsables de l’ordre, de la neteja d’interior i exteriors, i dels equips audiovisuals si s’escau.\nDe produir-se desperfectes en les instal·lacions o el material, els alumnes organitzadors es faran càrrec de les despeses que ocasionin la seva reparació o reposició.\n33.4 Festes tradicionals\nLes Festes Tradicionals que se celebren a l’Institut són la Castanyada, Carnestoltes i Sant Jordi. De la seva organització s’encarregarà el/la Coordinador/a d’Activitats, que tindrà l’ajut del coordinador/a de cicle i els/les tutors/es de 4rt. d’ESO (en el cas de la celebració de la Castanyada i del Carnestoltes) ja que els alumnes d’aquest nivell participaran activament en la seva organització.\n33.5 Setmana cultural\nÉs tradicional al centre la celebració de la Setmana de les Arts, amb participació de tots els alumnes, i específicament dels alumnes de Batxillerat artístic. Hi haurà un màxim de 3 activitats per curs vinculades a la celebració durant la Setmana. Si algun professor o professora, necessita alterar l’horari d’alguns alumnes a causa de les activitats de la Setmana haurà de presentar al/a la cap d’estudis, amb una antelació mínima de quinze dies els noms dels alumnes afectats i l’horari en què es produiria l’alteració.\n33.6 Activitats extraescolars\nLes activitats extraescolars són aquelles el contingut de les quals no està relacionat amb una assignatura, però que es consideren d’interès per als alumnes. Aquestes activitats s’efectuaran fora de l’horari lectiu.\nCada curs escolar es realitzaran totes aquelles que, a proposta del centre o de l’AMPA, siguin aprovades pel CE.\nUna de les activitats extraescolars que el centre valora més i en què esmercen més recursos són els tallers d’estudi assistit. Hi són benvinguts tots els alumnes que hi mantinguin un comportament correcte i si no és així se’ls demanarà que l’abandonin, ja que es tracta d’una activitat no obligatòria i ha d’anar encaminada a la millora acadèmica de tots els assistents.\nArticle 34 Requisits especials per a les activitats no obligatòries\n34.1 Activitats i sortides amb menys de 3 pernoctacions\nLes activitats no obligatòries, a més dels requisits generals per la seva organització, han de complir la condició de tenir el vistiplau de l’equip docent del grup afectat i de ser aprovades pel Consell Escolar del centre. A més, perquè es puguin realitzar, aquestes activitats hauran de comptar amb la participació d’un mínim del 80 % dels alumnes del grup per al qual s’organitzin.\n34.2 Sortides amb més de 3 pernoctacions\nA més del requisits generals i els establertes en el punt 34.1 per a les activitats no obligatòries, les sortides amb més de 3 pernoctacions hauran de complir les condicions següents:\na) El nombre de professors acompanyants serà el que s’estableixi a la normativa oficial.\nb) La durada màxima serà de 6 dies lectius.\nc) El cost màxim serà revisat anualment pel Consell Escolar cada curs.\nd) El viatge haurà de ser aprovat pel Consell Escolar.\ne) Els percentatges de participació de l’alumnat necessaris per poder realitzar un viatge vindran determinats per l’equip docent del nivell en qüestió.\nAquestes excepcions concretes les haurà d’aprovar el consell escolar del centre.\nf) Els alumnes que no hi participin en l’activitat hauran de continuar amb normalitat les activitats lectives.\ng) S’haurà de vetllar perquè el viatge reuneixi les correctes condicions de seguretat.\nh) Hi haurà només un viatge amb més de 3 pernoctacions per a cada nivell durant un mateix curs.\ni) En el cas de l’ESO, només es podrà realitzar un viatge amb més de tres pernoctacions per cicle.\nj) En el cas de 2n de Batxillerat es procurarà que aquestes activitats s’organitzin en el moment del curs que interfereixen el menys possible en el desenvolupament de les activitats lectives ordinàries.\nArticle 35 Programació i autorització de les activitats\n35.1 Les activitats que es realitzin fora del recinte escolar o que modifiquin l’horari lectiu habitual hauran d’ésser programades a l’inici del curs o amb l’antelació mínima d’un trimestre. La seva programació haurà de ser aprovada pel Consell Escolar. Aquesta programació s’haurà d’adequar al calendari escolar del centre.\nAmb la finalitat que els membres del Consell Escolar disposin del màxim d’informació al respecte, el Seminari/Departament o professor/a haurà d’omplir una fitxa d’activitats en la qual constaran, com a mínim, les següents dades: Objectius de l’activitat, breu resum de la mateixa, data de realització, nombre de professors/es acompanyants, grups i matèries afectades per l’activitat, hores de les diferents matèries que es deixaran d’impartir per la realització de l’activitat, mitjà de transport i cost de l’activitat.\n35.2 En el marc d’aquesta programació, les activitats excepcionalment afegides seran autoritzades pel director i comunicades al Claustre de Professors amb una antelació mínima de 15 dies i al Consell Escolar en la primera reunió d’aquest. En cap cas s’autoritzarà una activitat que no hagi estat prèviament aprovada pel Consell Escolar.\nArticle 36 Autoritzacions i professorat acompanyant\n36.1 Els alumnes menors d’edat que participin en activitats fora del centre necessitaran autorització escrita dels seus pares, mares o tutors, segons model elaborat per l’equip directiu.\n36.2 A començament de curs es demanarà als pares una autorització general per aquelles sortides que es facin a peu pel poble. Amb l’antelació suficient , en el seu moment s’informarà als pares, mares o tutors legals del tipus de sortida i del dia i les hores en les quals es realitzarà.\n36.3 La relació entre alumnes i professors acompanyants serà de 20/1 a l’ESO i de 25/1 en el Batxillerat. En el cas de les activitats de batxillerat que afectin un nombre inferior a 20 alumnes, el Consell Escolar autoritza que el grup sigui acompanyat per un sol professor. Es farà la mateixa consideració amb els alumnes de batxillerat artístic quan vagin al Parc del Llac (davant de l’institut), encara que el grup classe sigui superior a 20.\n36.4 El nombre mínim d’acompanyants majors d’edat per a cada sortida serà de dos, un de les quals, almenys, serà un professor del centre. Quan el nombre d’alumnes sigui superior a 20 (25), s’augmentarà el nombre d’acompanyants en un per cada 20 (25) alumnes o fracció. Excepcionalment, en cas que la complexitat del viatge o sortida ho requereixi, la Direcció del centre podrà augmentar el nombre d’acompanyants si ho considera dient. Concretament, en els viatges a l’estranger, la ràtio serà de 15 alumnes per professor o responsable.\nArticle 37 Organització de les activitats\nPer afavorir el normal funcionament acadèmic del centre, una vegada aprovada una activitat pel Consell Escolar del centre i autoritzada per la direcció, abans de la seva realització caldrà seguir les següents actuacions:\n37.1 El/la professor/a responsable:\na) Informarà, a l’inici o al llarg del curs, amb la màxima antelació possible, a la coordinació d’activitats de les dates més adients per a l’activitat tot omplint el model PROPOSTA D’ACTIVITAT, que li serà lliurat per l’esmentada coordinació. Una vegada acceptada l’activitat per part de la Coordinació, i confirmades les dates definitives, s’inclourà al Calendari d’Activitats.\nb) El professorat responsable de l’activitat, confirmarà, a la Coordinació d’activitats, amb el termini de 72 hores prèvies a la realització de l’activitat, de totes les circumstàncies que concorrin a la mateixa: horaris, professorat acompanyant, canvis de darrera hora,…\nc) Si l’activitat es realitza fora del recinte escolar, adjuntarà la relació d’alumnes que participaran en l’activitat, en el cas que no participi tot l’alumnat del grup.\nd) Repartirà, amb una antelació mínima de 15 dies, l’imprès d’autorització als alumnes que han de participar en l’activitat i ho recollirà abans de la realització de l’activitat.\ne) Després de la sortida, elaborarà la memòria de la mateixa. Una còpia d’aquesta memòria s’afegirà a la documentació del Departament i una altra es lliurarà a la Coordinació d’Activitats.\n37.2 El/la coordinador/a d’activitats i serveis:\nEl/la coordinador/a d’activitats tindrà les següents funcions:\na) Determinar, juntament amb l’equip directiu, la data més idònia per a la realització de l’activitat, així com els professors acompanyants, d’acord amb la programació general del centre i el Seminari/Departament o professor que la proposa.\nPer tal de disminuir al màxim el nombre de classes que es deixin d’impartir, procurarà que el professorat acompanyant a una sortida siguin professors/professores del grup i deixin el mínim nombre possible d’alumnes sense classe.\nb) Controlar el mitjà de transport més adient per a l’activitat.\nc) Comunicar la realització de l’activitat a la resta del professorat del centre, mitjançant el Calendari d’Activitats.\nd) Lliurar al/a la secretari/a del centre una còpia del full de resum econòmic de l’activitat, fent constar la relació de pagaments que s’hagin d’efectuar des del centre: Entrades, transport, beques d’alumnes, transferències.\ne) Lliurar, a final de curs, el resum econòmic de totes les activitats realitzades per cada curs i alumne, per tal que es pugui fer el càlcul del saldo corresponent a cada alumne.\nf) Elaborar, a final de curs, una memòria de les activitats realitzades, per tal que sigui aprovada pel Consell Escolar.\na) Omplirà l’imprès d’autorització i el lliurarà, signat pels pares, al professor responsable de l’activitat, amb una antelació mínima de cinc dies respecte de la realització de l’activitat. L’incompliment d’aquesta norma comportarà per a l’alumne la no assistència a la mateixa.\nb) Assistirà amb puntualitat a la convocatòria de la sortida. En el cas de no arribar al lloc de trobada de la sortida, l’alumne serà privat del dret a la sortida i s’haurà de dirigir al centre.\nArticle 38 Assistència al centre\nQuan per alguna raó, l’activitat no afecti a tot l’alumnat d’un grup, els que no realitzin l’activitat hauran d’assistir a classe normalment, a menys que s’especifiqui el contrari.\nEl centre haurà de garantir l’atenció d’aquells alumnes que no participin en les activitats. Aquests alumnes hauran de romandre a les dependències del Centre desenvolupant les activitats programades a tal efecte pel professor o Seminari/Departament responsable de l’activitat.\nÉs obligatori per al professorat que participi en activitats amb alumnes fora del centre deixar feina preparada perquè els alumnes la realitzin en la seva absència.\nDe la convivència al Centre\nOrdre dins les classes\n39.1 És obligatori, per a la bona marxa d’una classe, mantenir una actitud de respecte a l’activitat que s’està desenvolupant. L’alumne que impedeixi el desenvolupament normal d’una classe pot ser sancionat.\n39.2 Les classes no poden ésser interrompudes sense causes justificades, i, si es dóna el cas, s’acudirà al professorat de guàrdia que ho farà constar al full de guàrdia.\nOrdre fora de les classes\n40.1 Quan l’alumnat no tinguin classe o activitats escolars, s’actuarà d’acord amb el que estableix l’article 21. Mai no es podrà romandre als passadissos, altres aules o camps esportius si hi ha, en aquests últims, activitats d’Educació Física.\n40.2 El professorat de guàrdia vetllarà perquè la presència d’alumnes fora de les aules en temps de classe no pertorbi el normal desenvolupament d’aquestes.\nMotos, mòbils, aparells electrònics i altres\n41.1 De manera general, no es podrà circular amb moto, bicicletes o altres vehicles unipersonals pel recinte escolar.\n41.2 L’ús del telèfon mòbil queda totalment prohibit dins de l’edifici del centre i dins de l’edifici poliesportiu.\n41.3 L’ús del telèfon mòbil (o la seva presència) per part de l’alumnat estarà restringit al pati en hores d’esbarjo o a les aules amb el consentiment del professor.\nL’ús del telèfon mòbil (o la seva presència) en altres circumstàncies a les plantejades amb anterioritat significarà la seva immediata retirada per part del professorat.\nPer recuperar el telèfon mòbil retirat el/la pare/mare de l’alumne/a haurà d’apropar-se personalment al centre, passades 24 hores de la retirada de l’aparell.\nEn cas que la retirada es faci en divendres l’alumne podrà conservar el mòbil el cap de setmana i l’haurà de lliurar a Secretaria el dilluns a les 9 hores.\n41.4 Queda totalment prohibit l’ús per part de l’alumnat d’altaveus de qualsevol tipus al pati del centre.\n41.5 No es podran fer fotos ni cap enregistrament audiovisual que atemptin contra la dignitat o la convivència de les persones.\nCaldrà l’autorització de la Junta per poder difondre imatges o enregistraments de qualsevol tipus, preservant d’aquesta manera els drets d’imatge de les persones.\nAplicació de la llei de protecció de dades:\nLes imatges d’alumnes a la web del centre no podran romandre més de dos anys des de la seva publicació.\nEn qualsevol moment podrà ser revocat el dret d’imatge, és a dir, s’haurà d’eliminar una imatge de la web del centre per sol·licitud expressa de la família en qüestió.\n41.6 Estan prohibits els làsers per la seva perillositat.\n41.7 No es podrà circular en patinet ni monopatí pel recinte escolar excepte en les pistes esportives prèvia autorització puntual d’un membre de l’Equip Directiu o del professors de guàrdia. Els patinets i monopatins s’hauran de deixar en els suports destinats a tal efecte.\nLa Biblioteca és un lloc d’estudi, cal estar-hi en silenci. Altrament, se’n podrà ser expulsat. És obligació de tots complir les normes de préstec i devolució de llibres. En la mesura possible es vetllarà perquè hi hagi una persona que s’encarregui de la gestió i dinamització de la biblioteca, així com del préstec.\n43.1 L’Institut és un centre públic i l’hem de tractar com quelcom nostre: cal respectar les instal·lacions i el material.\n43.2 L’Institut té un servei diari de neteja, però és obligació de tots col·laborar en la mateixa: col·locant les cadires sobre les taules després de l’última classe, fent servir les papereres, tant a les aules com als espais d’us comú, netejant les taules i cadires si es fa necessari, etc.\n43.3 La Direcció responsabilitzarà aquells que no tinguin en compte aquests principis de reparar els desperfectes. Quan manqui el material necessari o quan s’esdevingui qualsevol desperfecte, haurà d’ésser comunicat al tutor o a Secretaria.\nNo es pot fumar ni dins de l’edifici ni fora al pati, ni en el conjunt de les instal·lacions del centre.\nRègim disciplinari dels alumnes\n45.1 L’assistència a classe és obligatòria per a tots els alumnes. El professorat té l’obligació de controlar les faltes d’assistència de l’alumnat adscrit a la seva classe. L’alumnat té l’obligació de justificar per escrit les seves absències segons el model de justificació de faltes que li serà donat a consergeria. En el termini de 7 dies, a comptar des de la seva reincorporació a classe, l’alumnat lliurarà al/la tutor/ra aquest imprès, degudament omplert, després d’haver-lo mostrat a tots els seus/seves professors/professores\n45.2 El professorat i Equip directiu del centre no tenen cap responsabilitat, ni civil ni penal, en el cas d’inassistència d’un alumne pels fets que aquest pugui perpetrar durant la seva inassistència a l’Institut. Tampoc no la tenen fora de l’horari escolar de l’alumne, horari que ve concretat per prefectura d’estudis. Es recorda que l’hora d’esbarjo no es considera interrupció de l’horari lectiu en el cas de l’ESO. En el cas del batxillerat, els alumnes podran abandonar el centre durant l’esbarjo amb un permís escrit del pare, mare o tutor/ra legal.\nTant en el cas de l’ESO com en el del batxillerat, sí que es considera interrupció de l’horari lectiu la pausa del migdia.\n45.3 És competència del tutor/ra acceptar o no la justificació de les faltes d’assistència comeses per alumnat de la seva tutoria. a la vista dels motius que exposin per escrit els pares/mares, tutors legals o el/la mateix/mateixa alumne/na si està emancipat/da. El/la tutor/ra pot trametre al l’Equip Directiu els justificants que consideri difícilment admissibles.\nEls alumnes que, per culpa o negligència, malmetin el material o mobiliari del centre poden ser objecte de falta i poden ser obligats a fer-se càrrec de la quantia de la reparació. En tot cas, la responsabilitat civil correspon als pares, mares o representants legals dels alumnes en els termes previstos per la legislació vigent. En els casos en què això s’hagi fet de forma anònima i col·lectiva és responsabilitzarà a la totalitat del grup i es repartirà el cost entre els/les alumnes presents en el moment de produir-se els desperfectes, sempre que el Consell Escolar ho consideri oportú.\nL’alumnat no pot ser expulsats de classe excepte en cas de conducta pressuposada contrària a les normes de convivència i que afecti al desenvolupament de les activitats acadèmiques que s’imparteixen a l’aula. En aquest cas, l’alumne o alumna buscarà el professor o professora de guàrdia (si no ho fa així es considerarà un agreujant a la falta comesa), el qual consignarà l’expulsió al programa de tutoria. A continuació el/la Cap d’Estudis farà la investigació del cas i proposarà una sanció a la direcció.\nConductes contràries a les normes de convivència del centre i mesures correctores\n48.1 S’han de considerar conductes contràries a les normes de convivència del centre les següents:\nf) Qualsevol altra incorrecció que alteri el normal desenvolupament de l’activitat escolar, que no constitueixi falta.\ng) Exclusió dels viatges l’alumnat amb expedients disciplinaris oberts: “L’equip docent podrà demanar a la Comissió de Convivència excloure de sortides i viatges els alumnes que presentin acumulació d’expulsions i faltes contra la convivència consignades a Weeras per motius disciplinaris; igualment, l’equip docent podrà demanar l’obertura d’expedient disciplinari a aquests alumnes”.\n48.2 Les mesures correctores que aquestes normes preveuen són les següents:\nb) Compareixença immediata davant del o la cap d’estudis o del director o la directora del centre.\nc) Privació del temps d’esbarjo.\ne)Realització de tasques educadores per a l’alumne o l’alumna, en horari no lectiu, i/o la reparació econòmica dels danys causats al material del centre o bé al d’altres membres de la comunitat educativa. La realització d’aquestes tasques no es podrà prolongar per un període superior a dues setmanes.\nf) Suspensió del dret a participar en activitats extraescolars o complementàries del centre per un període màxim d’un mes.\ng) Canvi de grup o classe de l’alumne o de l’alumna per un període màxim de quinze dies.\nh) Suspensió del dret d’assistència a determinades classes per un període no superior a cinc dies lectius. Durant la impartició d’aquestes classes l’alumne o l’alumna ha de romandre al centre efectuant els treballs acadèmics que se li encomanin.\ni) Suspensió del dret d’assistència per un període determinat.\n48.3 La imposició de les mesures correctores previstes a les lletres d), e), f), g) i h) de l’apartat anterior s’han de comunicar formalment als representants legals dels alumnes i les alumnes, quan aquests són menors d’edat.\n48.4 L’aplicació de les mesures correctores detallades a l’article anterior correspon a:\na) Qualsevol professor o professora del centre, escoltat l’alumne o l’alumna, en el supòsit de les mesures correctores previstes a les lletres a), b) i c) de l’article anterior.\nb) La persona tutora, la persona cap d’estudis, el director o la directora del centre, escoltat l’alumnat, en el supòsit de la mesura correctora prevista a la lletra d) de l’article anterior.\nc) El director o la directora del centre, o la persona cap d’estudis per delegació d’aquest, escoltat el tutor del curs, l’equip docent i l’alumne o l’alumna, en el supòsit de les mesures correctores previstes a les lletres e), f), g),h)i i) de l’article anterior.\n48.5 Els actes i incorreccions considerades conductes contràries a les normes de convivència prescriuen pel transcurs del termini de tres mesos, comptat a partir de la seva comissió. Les mesures correctores prescriuen en el termini de tres mesos mes des de la seva imposició.\n48.6 En el cas dels alumnes de l’ensenyament obligatori, ESO, a les 15 faltes injustificades el tutor o tutora ho comunicarà per escrit als representants legals de l’alumne o alumna. A les 30 hores injustificades es farà una comunicació per escrit des de Prefectura d’estudis, Si l’alumne/a continua faltant a classe injustificadament es posarà en coneixement dels Serveis Socials de l’Ajuntament i de l’Inspector/a de la zona.\nEn el cas dels alumnes de Batxillerat es procedirà de la següent manera: a les 15 faltes d’assistència injustificades el tutor ho comunicarà per escrit als pares de l’alumne. A les 30 hores injustificades es farà una comunicació per escrit de el/la Coordinador/a de Batxillerat. A les 45 hores injustificades, des de Prefectura d’estudis s’advertirà per escrit i en superar les 60 els pares rebran l’apercebiment de la Direcció.\nEn el cas de batxillerat, l’apercebiment a les 60 faltes podrà ser motiu d’obertura d’expedient disciplinari amb la sanció corresponent, que pot arribat a la pèrdua del dret a cursar estudis al centre a partir de les 75 faltes.\n49.1 Són sancionables com a faltes, en els termes i amb el procediment establerts en aquest capítol, les següents conductes greument perjudicials per a la convivència en el centre; seran objecte d’obertura d’expedient.\na) Els actes greus d’indisciplina i les injúries o ofenses contra membres de la comunitat escolar que depassen la incorrecció o la desconsideració\nc) Les vexacions o humiliacions a qualsevol membre de la comunitat escolar, particularment aquelles que tinguin una implicació de gènere, sexual, racial o xenòfoba, o es realitzin contra l’alumnat més vulnerable per les seves característiques personals, socials o educatives; Les accions comeses per mitjans digitals que tinguin repercussió en el centre alterant-hi la convivència.\n49.2 Les sancions que poden imposar-se per la comissió de les faltes previstes a l’article anterior són les següents:\nd) Suspensió del dret d’assistència al centre o a determinades classes per un període que no pot ser superior a quinze dies lectius, sense que això comporti la pèrdua del dret a l’avaluació contínua, i sens perjudici de l’obligació que l’alumne o l’alumna realitzi determinats treballs acadèmics fora del centre. El tutor o tutora ha de lliurar a l’alumne o a l’alumna un pla de treball de les activitats que ha de realitzar i establirà les formes de seguiment i control durant els dies de no assistència al centre per tal de garantir el dret a l’avaluació contínua.\ne) Privació de cursar estudis al centre per un període de tres mesos o pel que resti per a la fi del corresponent curs acadèmic si el període és inferior.\nf) Inhabilitació definitiva o pèrdua del dret de cursar estudis al centre en el qual s’ha comès la falta.\n49.3 Les conductes anteriors seran objecte d’estudi per part del Cap d’estudis, que traslladarà la proposta de sanció a la direcció i/o Comissió de convivència, la qual determinarà la sanció definitiva.\n49.4 Correspon al director o a la directora del centre incoar, per pròpia iniciativa o a proposta de qualsevol membre de la comunitat escolar, els expedients a l’alumnat.\n49.5 L’inici de l’expedient s’ha d’acordar en el termini més breu possible, en qualsevol cas no superior a 10 dies des del coneixement dels fets.\n49.6 La decisió d’inici de l’expedient s’ha de notificar a la persona instructora, a l’alumne o a l’alumna i als seus pares.\n49.7 Quan sigui necessari per garantir el normal desenvolupament de l’activitat del centre la direcció, podrà adoptar la decisió d’aplicar alguna mesura provisional amb finalitats cautelars i educatives. Poden ser mesures provisionals el canvi provisional de grup, la suspensió provisional del dret d’assistir a determinades classes o activitats o del dret d’assistir al centre per un període màxim de cinc dies lectius. Cas que l’alumne o alumna sigui menor d’edat, aquestes mesures amb caràcter obligatori s’han de comunicar als seus pares. El director o la directora pot revocar, en qualsevol moment, les mesures provisionals adoptades.\n49.8 Quan la resolució de l’expedient comporti una sanció de privació temporal del dret d’assistir al centre, els dies de no assistència complerts en aplicació de la mesura cautelar es consideraran a compte de la sanció a complir.\n49.9 Les faltes prescriuen pel transcurs d’un termini de tres mesos comptats a partir de la seva comissió. Les sancions prescriuen en el termini de tres mesos des de la seva imposició.\nEls alumnes tenen dret a manifestar-se i expressar les seves idees dins el marc reglamentari. L’assemblea d’estudiants és l’òrgan que té l’alumnat per recollir informació de l’exterior i fer difusió a l’Institut a través dels delegats i delegades.\nEl Consell Escolar considerarà autoritzada la vaga d’alumnes si es compleixen tres requisits: quan sigui una convocatòria oficial, els alumnes portin la corresponent autorització de pares, mares o tutors/tutores legals i s’hagi presentat la sol·licitud raonada i signada pels delegats o delegades de classe a la direcció amb una antelació de 48 hores\nQuan es compleixin els requisits marcats per a la vaga, el Consell Escolar, a través del seu president /a , concedirà el permís, sempre i quan les famílies signin la butlleta que a tal efecte es repartirà mostrant el seu acord amb la participació del seu fill/a en la vaga.\nData de l’última actualització: 22 d’octubre de 2019


Així són els nous Samsung Galaxy Note 5 i S6 edge + - Empordà\nAixí són els nous Samsung Galaxy Note 5 i S6 edge +\nLes noves 'phablets' eleven la mida dels terminals fins a les 6 polzades i inclouen lector d'empremtes\nEP 14.08.2015 | 12:17\nJ.K. Shin mostra el Samsung Galaxy Note 5 i S6 edge +. Reuters\nSamsung ha presentat oficialment els seus nous 'phablets'. Amb un disseny gairebé calcat al del Galaxy S6 i al del seu germà S6 edge, els nous Galaxy Note 5 i S6 edge + eleven la qualitat dels terminals de la sud-coreana al voltant de les 6 polzades, incorporen estabilització digital d'imatge per a vídeo i lector de empremtes per a l'ús de Samsung Pay.\nEls dos nous 'smartphones' de la multinacional tecnològica Samsung vénen a ser les versions grans del Galaxy S6 i el S6 edge. Anteriorment, el Note solia fer un salt de qualitat pel que fa al seu vaixell insígnia, però tenint en compte la inversió en disseny i el bon acabat de l'últim Galaxy S, Samsung ha decidit mantenir la línia en el Note 5, encara que amb certes particularitats com una part posterior corbada i el seu distintiu 'stylus'.\nA més, com el Galaxy S6 no va arribar sol, sinó que va venir acompanyat d'una versió on la pantalla està corbada en les vores, Samsung ha decidit llançar també la seva versió 'phablet'. D'aquesta manera, el S6 edge + és el germà gran del S6 edge i successor del Note Edge, llançat l'any passat amb un lateral corb en lloc de dos.\nEls nous terminals de Samsung són molt similars al Galaxy S6 i el S6 edge, amb un refinat disseny i materials 'premium' (metall en les vores i parts frontal i posterior en Gorilla Glass 4). La semblança especialment accentuat en el cas del S6 edge +.\nEl Galaxy Note 5 també segueix els passos del Galaxy S6, amb el mateix marc metàl·lic, però al mateix temps busca la seva pròpia senya d'identitat. La seva línia canvia a la part del darrere i en lloc d'un acabat completament pla, els laterals es corben de manera similar a com ho fa la pantalla de l'S6 edge en la seva part frontal.\nL'altra gran senyal d'identitat del Note és la seva S Pen, un llapis tàctil amb desenes de punts de pressió per oferir a l'usuari l'experiència més semblant a pintar o escriure sobre un paper, però en una pantalla tàctil. El S6 edge +, en canvi, prescindeix d'aquest 'stylus'. La principal evolució del S Pen en el Note 5 és que ara ha estat millor integrat en el marc i que per treure'l cal pressionar sobre ell fins escoltar un 'clic', com si fos un botó.\nPel que fa a les especificacions, els dos terminals comparteixen potència, càmera, pantalla, etc. En els seus budells trobem un processador octa-core (quad 2,1GHz + quad 1,5GHz) de 64 bit amb tecnologia de 14nm; i 4GB de RAM (LPDDR4) amb opcions de 32 o 64 GB d'emmagatzematge intern. La pantalla és un panell de 5,7 polzades Super AMOLED Quad HD (2560 per 1440 píxels, 518 punts per polzada).\nPel que fa a connectivitat, compta amb 4G LTE cat. 9 o 6 (depenent del país), Bluetooth v4.2 LI, Wi-Fi 802.11 a / b / g / n / ac, microUSB 2.0, NFC, GPS Glonass, entre d'altres. Tots dos compten amb Android 5.1.\nCàrrega sense fils més eficient\nTambé hereten tots dos dispositius la capacitat de càrrega sense fil del Galaxy S6, sent compatibles amb els accessoris ja existents de la marca i d'altres companyies, ja que suporta els dos estàndards més estesos actualment (WPC i PMA, que integren al seu torn el popular Qi ).\nLa bateria és una de les grans millores d'aquests dispositius tant si els comparem amb el Note 4, com amb el Galaxy S6 / S6 edge. La mida augmenta a 3.000 mAh i també ha millorat el rendiment, amb un temps de càrrega millor optimitzat.\nLa bateria de 3.000 mAh ara càrrega al complet en dues hores sense fils, davant de les tres hores que trigava la bateria de 2.600 mAh (un 27 per cent més eficient). D'altra banda, si optem per la càrrega mitjançant cable, el temps es redueix a 85 minuts per arribar al 100% (davant dels 90 minuts que trigava la bateria de 2.600).\nMés enllà del disseny, els dispositius també es diferencien en les seves dimensions i pes, i el Galaxy S6 edge + lleugerament més petit i lleuger. El 'phablet' corb mesura 154,9 per 75,8 per 6,9 mil·límetres, amb un pes de 153 grams; el Galaxy Note 5, per la seva banda, mesura 153,2 per 76,1 per 7,6 mil·límetres i té un pes de 171 grams.\nLa càmera de 16MP (F1.9) és un altre dels aspectes que milloren aquests dispositius i no només si els comparem amb el Note 4; també pel que fa al vaixell insígnia de Samsung. Per fi, la companyia ha incorporat un programari d'estabilització d'imatge per als vídeos, que s'uneix a l'estabilitzador òptic d'imatge. Aquesta combinació unida a opcions tan interessants i exclusives de Samsung com el HDR en temps real prometen uns vídeos de gran qualitat.\nEn aquest sentit, el nou estabilitzador d'imatge digital no només millora els vídeos fets amb la càmera externa, sinó que també funciona amb la interna de 5MP (F1.9). D'aquesta manera, el salt de qualitat dels "videoselfies" promet ser més que notable en el Note 5 i el S6 edge +.\nEn ser aquesta una millora de programari, seria compatible amb el Galaxy S6 / S6 edge i amb altres dispositius de Samsung. Seria especialment interessant per a aquells que no compten amb estabilitzador òptic d'imatge. Un portaveu de la companyia ha confirmat a Portaltic que aquesta és, efectivament, una possibilitat que s'està estudiant encara que no hi ha plans concrets en aquest moment.\nPerquè els usuaris puguin aprofitar aquesta qualitat a l'hora de captar imatges, Samsung també ha augmentat les opcions en aquest sentit. Ha afegit la possibilitat de realitzar retransmissions en directe des de la càmera directament a YouTube, un editor de vídeos per fer collages, fer muntatges i ha creat noves opcions per aprofitar el 'slowmotion' (vídeos en càmera lenta).\nLector d'empremtes i Samsung Pay\nEls nous 'phablets' també incorporen el lector d'empremtes dactilars que va estrenar la multinacional tecnològica amb el S6. L'objectiu no és només que puguem desbloquejar el terminal de forma més segura i còmoda, sinó que puguem utilitzar Samsung Pay, un sistema de pagament 'contactless' similar a Android Pay o Apple Pay.\nEl més interessant de l'alternativa de Samsung és que funcionarà no només amb els nous terminals NFC, sinó també amb aquells antics compatibles amb banda magnètica.\nD'altra banda, Samsung també ha presentat nous accessoris que acompanyaran a aquests dos nous telèfons. Destaquen un teclat físic que es superposa a la pantalla per utilitzar el Note 5 com a si fos una BlackBerry i una bateria externa que incorpora la tecnologia de Samsung de càrrega ràpida.


El Taller de la Cristina : Començar de nou\nA vegades ens perdem. Perdem la connexió amb els nostres desitjos més autèntics, amb les nostres necessitats genuïnes. A vegades necessitem posar totes les cartes cap per amunt per tornar a començar. A vegades toca revisar, tornar a connectar, reconèixer-nos i redissenyar la nostra vida. Des bloquejar-nos per ser una altra versió de nosaltres mateixos.\nMoltes vegades, les nostres necessitats i desitjos més profunds estan amagats sota capes de negació. El evitem o els bloquegem, en molts casos per no enfrontar-nos a sentiments que ens espanten. Acceptar les nostres necessitats més íntimes i expressar-les d'una manera adequada a la nostra situació és tot un procés de coneixement i creixement. Aquests passos et serviran de guia:\n1. Mira les teves màscares\nEl primer pas és adonar-nos en quina mesura hem estat bloquejant el que desitgem. El creador de l'escola de psicoloia gestalt, Fritz Perls, deia que quan una persona va a teràpia arriba amb un munt de personatges vius i morts a l'esquena: pares, oncles, avis, professors ... El procés terapèutic consisteix en anar-los traient de la sala un a un fins que la persona es troba a soles consio mateixa. Cal començar donant-se compte de quines són els rols, estereotips i creences que no ens estan permetent expressar el que som. Per exemple, podem haver-nos convençut que per ser responsables no podem fallar o desncansar perquè això ens converteixi en persones vagues , " no complidores"\n2. Accepta't com ets\nPerquè el desig genuí pugui sorgir, hem d'acceptar tant les nostres capacitats com els nostres límits, l'agradable i desagradable. En la mesura que ens donem conte del que som realment, sense estereotips, ens aproparem més a demanar el que necessitem. Una de les coses més difícils per arribar a acceptar-nos és prendre consciència dels sentiments no desitjats. Solem criticar-nos quan ens sorgeixen emocions com la ràbia, l'enveja o la por perquè pensem que ens hauríem de sentir-les. Així, ens exigim ser com "i ens perdem tota la riquesa del que en realitats" som ". És, doncs, important no autocriticar ni corregim constantment.\nPer arribar a saber el que necessitem o volem, de vegades és necessària l'ajuda d'altres persones o d'un professional. No ens creguem autosuficients o omnipotent i acceptem-com una manera de poder créixer. Acceptar que un té límits és un pas important per trobar-se a si mateix. Moltes vegades, el primer pas.\n4. Una imatge positiva\nLa majoria de les vegades sabem el que no volem, sabem que la nostra relació no ens agrada, sabem que el treball és avorrit i que no desitgem seguir. Però per poder demanar cal saber què volem i construir una imatge interna positiva. Després, cal veure quines coses hem de fer per arribar-hi. Per a això, és útil fantasiejar que ja hem aconseguit el desitjat com a manera de saber on anem.\n5. Accepta la confusió\nEn els períodes de canvi hi haurà espais de confusió i impasse en què els vells esquemes que servien de suport ja no serveixen i la persona no confia a poder assistir-se a si mateixa. En aquests moments, preferiríem evitar créixer perquè tenim molta por a allò desconegut i podem arribar a negar fins als propis desitjos. L'única sortida és sostenir el malestrar i saber que és un pas necessari per poder canviar. És essencial confiar en la tendència autorreuladora del organism. L'assossec tornarà per si sol i, a més, estarem més a prop dels nostres objectius autèntics.\n6. Passa A la pràctica\nHi ha un moment en què hem de començar a treballar pel que volem - sense esperar grans raons -. Acceptem llavors que som novells en el que estem intentant i que es requereix un temps d'aprenentatge. Gaudim del procés d'aconseguir-, evitant centrar-nos només en l'objectiu final o perdrem l'experiència de viure.\n7. No t'aïllis\nL'ésser humà necessita estar en relació amb el seu entorn per satisfer les seves necessitats. No podem prescindir del contacte amb el nostre medi per què seria autodestructiu. Moltes vegades, per protegir-nos, vam renunciar al contacte amb els altres, ens arrisquem poc, ens aïllem, i no obstant això, la realització dels nostres desitjos passa sempre per millorar la relació amb el nostre medi. El simple fet d'acceptar que no podem viure sols i que necessitem el contacte afectiu és ja un primer pas per a no sentir-nos aïllats.\n8. Admet els errors\nQuan emprenem un camí nou un canvi de vida, una altra manera d'estar al món, el normal és que cometem errors. Moltes vegades, l'èxit no dependrà de que fem les coses perfectes en el moment just sinó que siguem perseverants. Gairebé sempre podrem rectificar- especialment si estem oberts a reconèixer els errors -, sabent quin camí no ens interessa.\n9. Revisa els teus desitjos\nA mesura que materialitzem els desitjos, és probable que es produeixi un reajustament de la nostra percepció del món. Potser ara tinguem altres desitjos diferents, potser valorem més les coses, segurament els impediments són ara traves menys importants ... Siguem conscients que tot això és normal i que és senyal que anem madurant. Obrim-nos a aquesta nova percepció del món i, si ens veiem desitjant coses completament diferents, no cal veure-les com una contradicció o una traïció al passat. Tot el que vam intentar i vam aconseguir abans ens ha permès arribar on som ara.\n10. Voleu de nou\nEncara que a vegades no ho sembli, la realitat és que estem en constant canvi. Què significa això pel que fa als desitjos? Que, un cop satisfetes les nostres necessitats, sorgiran de noves. Per això, és important gaudir amb el procés de treballar a favor d'nostres desitjos: podem estar contents amb la nostra recerca personal. Així que, quan plantegem un desig, podem fer-ho sabent que això, en concret, no és la solucón definitiva: sí que ho és prendre la vida present com una emocionant aventura, sí que ho és gaudir de la feina que tenim entre mans, sí que ho és apreciar les petites coses que fem. El millor desig és que puguem anar renovant els nostres desitjos.


LA MODA BANY, PROTAGONISTA DE L’ÚLTIMA JORNADA DE LA 24ª EDICIÓ DE LA PASSAREL·LA 080 | 080 Barcelona Fashion\nLA MODA BANY, PROTAGONISTA DE L’ÚLTIMA JORNADA DE LA 24ª EDICIÓ DE LA PASSAREL·LA 080\nEn la darrera jornada de la passarel·la 080 Barcelona Fashion d’aquest estiu, l’acció s’ha traslladat avui al Port Marina Vela per acollir cinc propostes de moda bany al costat de mar. Per últim, la mítica firma Custo Barcelona ha tancat amb la seva desfilada quatre dies de molta moda de forma espectacular i donarà pas al lliurament de premis d’aquesta 24ª edició i a la posterior festa de cloenda.\nComo un Pez en el Agua ha estat la firma que ha inaugurat la passarel·la 080 Barcelona Beach habilitada a aquesta nova localització del Port Marina Vela. “Chic to beach” és la seva proposta de moda bany, inspirada en una festa a la platja, amb convidades molt estiloses, que llueixen bikinis, trikinis i banyadors d’última tendència, amb volants, delicats estampats, colors suaus i realitzats en cotó.\nHa seguit Guillermina Baeza per presentar “The past is not gone”, una col·lecció de moda bany amb què torna a demostrar el seu lema “el bany i la llenceria no són simples accessoris”. En aquesta ocasió, l’emblemàtica firma s’inspira en els anys 90, a vegades de forma literal, estampant fotografies icòniques de top models de l’època en alguns dels looks vistos sobre la passarel·la. Línies simples, escots rodons, asimetries, teixits iridescents i la incorporació del logo de la marca són algunes picades d’ullet a aquesta dècada prodigiosa de la història de la moda que aquí es versiona a través d’una paleta de colors que va del groc al lila, passant pel turquesa, per acabar amb el binomi blanc i negre.\nLa primera a desfilar a la tarda ha estat la firma debutant a la 080 All Sisters, coneguda al sector de la moda bany per treballar amb materials sostenibles i dirigir-se a una dona actual i activa que s’ha concretat sobre la passarel·la en models de diferents talles i siluetes. El blanc i el negre són els dos únics colors de la proposta més sostenible d’All Sisters que, sota el nom de “Responsible Swimwear”, presenta dissenys de bany ecològics amb teixits d’alta qualitat. Són dissenys multifuncionals, elegants i sexys que respecten el cos femení i resulten còmodes i moderns alhora, tot combinant una inspiració surfera amb un estil contemporani.\nDesprés ha estat el torn de la també nouvinguda Laura Vecino que ha presentat a la 080 Barcelona Beach la seva primera col·lecció de moda bany. La dissenyadora també aposta per la sostenibilitat a través de l’ús de teixits ecològics premium en un dissenys de línia simple que ressalten la silueta femenina i resulten tan sofisticats com afavoridors. A més, la desfilada també ha servit per presentar la seva línia de moda infantil i ha comptat amb la col·laboració de l’artista Teresa de la Pisa amb les seves polseres, les sedes firmades per Natalia Lumbreras i el calçat de Batana.\nLa darrera firma de moda bany d’aquesta 24ª edició també s’estrenava a la passarel·la del Port Marina Vela. La firma catalana All That She Loves ha portat a la 080 Barcelona Beach la seva col·lecció “Kraft & Dye 2.0”, inspirada en la Costa Brava i les onades del mar. El tie dye és, sens dubte, el protagonista d’aquesta proposta, i també de la marca, ja que representa de la millor manera la unió de les ones, el vent, l’aigua, el raigs de sol i la sorra. Una tendència d’aquest estiu 2019 que seguirà el vinent segons All That She Loves i que la marca aplica en dissenys de cotó i canalé orgànic que juguen amb el mix & match i la superposició de peces.


Club Hotel Pegasus Tiszaug Hongria - Ofertes d'hotels amb els MILLORS DESCOMPTES EN LÍNIA\nVeure tots els 3 allotjaments a Tiszaug.\nVorosmarty u. 12, Tiszaug, Tiszaug, Hongria, 6064 - Veure al mapa\nMés informació sobre Club Hotel Pegasus\nTant si es tracta d'un viatge de plaer com si és de negocis, Club Hotel Pegasus és una elecció d'allotjament magnífica quan visiten Tiszaug. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Club Hotel Pegasus asseguren una estada plaentera als seus clients. Wi-Fi gratuït en totes les habitacions, magatzem d'equipatge, Zones públiques amb Wi-Fi, aparcacotxes, aparcament de cotxes són només algunes de les comoditats que fan que Club Hotel Pegasus sigui diferent dels altres hotels de la ciutat.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb servei de despertador, aire condicionat, calefacció, TV satèl•lit/cable, plat de dutxa a cada habitació. L'hotel compta amb una llista completa de comoditats, com bany, platja privada, sauna, piscina exterior, piscina coberta. Club Hotel Pegasus és la vostra destinació si buscau allotjament de qualitat a Tiszaug.\nAllotjaments a Tiszaug


Arxius de confinament - Hospital Universitari Sant Joan de Reus\nPublicat a 3 de març de 2021 8 d'octubre de 2021\nDonada la situació epidemiològica actual, és molt important respectar totes les mesures de seguretat establertes a l’Hospital. A les habitacions de les àrees NO COVID-19 es permet l’entrada d’UN sol acompanyant (sempre el mateix) de 13 a 20 h, per pacient ingressat.\nContinua llegint «Mesures preventives per a la seguretat de tothom: circulació de pacients i usuaris a l’Hospital Universitari Sant Joan de Reus»\nPublicat a 17 de març de 2020 17 de març de 2020\nD’acord amb el Departament de Salut de la Generalitat de Catalunya, l’Hospital Universitari Sant Joan de Reus ajorna tota l’activitat de consultes externes, proves diagnòstiques i intervencions quirúrgiques no urgents fins a nou avís i manté tota l’activitat urgent i oncològica. Totes les persones afectades per aquesta situació ja estan sent avisades telefònicament.\nPer disminuir la probabilitat de contagi és molt important el confinament i, per aquest motiu, es prega no acudir a l’Hospital si no és estrictament necessari i es limiten les visites a un màxim d’una persona per pacient.\nDes del centre es demana la màxima comprensió de tota la ciutadania tot esperant revertir aquesta situació al més aviat possible.\nMesures preventives per a la seguretat de tothom: circulació de pacients i usuaris a l’Hospital Universitari Sant Joan de Reus 323 vistes\nRecomanacions proves 212 vistes\nContacteu 127 vistes\nUnitat de Nutrició Clínica i Dietètica 29 vistes\nAdmissions i Atenció a l’usuari 17 vistes\nServeis Socials 11 vistes


Maig de 2014 – Ateneu Llibertari Alomà\n6 de juny: Presentaci� del llibre “Cr�nicas del estallido”\nEl divendres 6 de juny, a les 19’30h, i amb la pres�ncia dels seus autors Emma Gasc� i Mart�n C�neo, presentarem el llibre “Cr�nicas del estallido. Viaje a los movimientos sociales que cambiaron Am�rica Latina” (2013. Ed. Icaria)\n… I despr�s, farem un Sopador, per seguir compartint experi�ncies amb els autors.\n6 i 7 de juny: I Jornades per un ecologisme revolucionari a Tarragona\nPublished by admin, in Jornades.\nTotes som Can Vies!!!\nCan Vies ja �s a terra… El Sistema i els seus pol�tics titellas han aconseguit el que volien… I �s que s�n tant cretins de pensar que derribant parets acabaran amb les idees!!\nDemocr�cia? Una fal�cia!!!\nUn desallotjament, un altra okupaci�!!!\n1 de Juny: II Marxa contra la pres� de Tarragona\nSortirem a les 12’00h des del balc� del Mediterrani, fins a la pres� de Tarragona (Av. Argentina).\nA les 14’30h, Dinar vegetari� al parc de la Ciutat. (els beneficis aniran destinats a companyes i companys anarquistes empresonats)\nI despr�s… presentaci� del llibre “C�rceles en llamas”, a c�rrec del seu autor, Cesar Lorenzo Rubio (17’00h).\n���ABAJO LOS MUROS!!!\nPublished by admin, in Activitats al carrer, Programació mensual.\n31 de maig: Nit de Poesia a l’Ateneu.\nEl dissabte 31 de maig, a partir de les 20’00h, gaudirem d’una altra Nit de Poesia a l’Ateneu. Entremitges, farem un sopador, i despr�s seguirem fins que el cos i la ment ens demanin quelcom diferent.\nAnimeu-vos i compartiu aquesta Nit de Poesia amb nosaltres!!\nAturem BCN World! Nosaltres NO juguem en aquest joc!\nDes de l’Ateneu Llibertari Alom� recolzem i ens fem res� de la manifestaci� en contra del projecte “BCN World”.\nTota la informaci� sobre la manifestaci� i els motius de la mateix, la trobareu aqu�: NOJUGUEM.CAT\nCelebrem cinc anys de l’Ateneu Llibertari Alom�!!!\nEl proper 17 de maig festegem els 5 anys d’exist�ncia de l’Ateneu i com no pot ser d’una altra manera, ho volem celebrar amb totes vosaltres. Ser� a la Pla�a Natzarens a partir de les 12h.\nComen�arem amb un mercadet d’intercanvi i regal, amb paredeta de la Distribuidora Artesana de Llibres inclosa. Tot amenitzat per un vermut musical, on comptarem amb les actuacions de SAMUELE ARBA, CRISTOBAL KARRILLO i de OSC�RBOLES\nSobre les 13’30h, farem el sorteig de la fabulosa Panera de Llibres i Productes Siderals de l’Ateneu.\nA les 15’00h, dinar vegetari�, i despr�s farem una trobada informal d’Ateneus.\nLa Panera de Llibres i Productes Siderals, cont� tot aix�:\n9 de maig. Curs de Filosofia i Pensament Cr�tic per a Totes\nA les 19h, a l’Ateneu Llibertari Alom�, tindr� lloc la sisena i �ltima sessi� del Curs de filosofia i pensament cr�tic per a totes.\nEn aquesta ocasi�, ens farem algunes preguntes que en diferents moments hist�rics s�han plantejat militants de les ciencies socials i militants feministes, dones i tamb� homes:\n– Per qu� existeix la desigualtat social entre homes i dones?\n– Per qu� hi ha una jerarquia entre els sexes i es produeix la dominaci� d�un sexe sobre l�altre?\n– Per qu� marques corporals com el sexe o la ra�a han servit i encara serveixen per afirmar la superioritat d�un sexe sobre l�altre o d�una ra�a sobre altres?\nDes de l�evolucionisme al feminisme postmodern, revisarem diverses teories per intentar esbrinar l�origen hist�ric i social de la subordinaci� de les dones.\n9, 10 i 11 de maig: I Jornades Alliberament Animal\nOrganitzades per la plataforma Iniciativa Animalista i el col�lectiu Libera!, amb la col�laboraci� del Casal Sageta de Foc i l’Ateneu Llibertari Alom�.\nTota la informaci� de les jornades la trobareu punxant AQU�


Més de 1.000 alumnes dels CEIP Felip Bauçà, Costa i Llobera i Pràctiques han participat a l’activitat EMT a les escoles – Ajuntament de Palma – Mobilitat\nRedactor24 setembre, 2021Sense categoria\nPalma, 24 de setembre.-Entre ahir i avui un total de 1.000 alumnes dels Col.legis d’Educació Infantil i Primària Felip Bauçà, CEIP Pràctiques i CEIP Costa i Llobera han participat a l’activitat educativa ” EMT a les escoles” que es duu a terme amb els personatges de na Torí, en Lleó i en Gustau amb les tres tipologies dels nous vehicles amb gas natural que són protagonistes del conte “Na Torí i els seus amics a la ciutat verda”.\nAquesta activitat s’emmarca en el conjunt d’actes que s’han organitzat amb motiu de la Setmana Europea de la Mobilitat i s’ha realitat entre ahir i avui al carrer recentment peatonalitzat Germans García Peñaranda.\nEl projecte educatiu “EMT a les escoles” s’estrenà el passat mes de juny amb una prova pilot. Aquest projecte pedagògic té com a punt de partida el conte de l’EMT editat recentment titulat “Na Torí i els seus amics a la ciutat verda” i inclou tres busos retolats amb el nom i l’aspecte dels tres personatges del conte: na Torí, en Lleó o en Gustau que es desplacen fins al centre educatiu durant tot el matí.\nAmb aquest projecte, l’EMT vol contribuir a educar els infants en la mobilitat sostenible i disposar a més d’un projecte educatiu per engrescar els centres i treballar en la conscienciació de les avantatges de l’ús del transport públic i l’aposta per la mobilitat sostenible.\nPer començar l’activitat l’EMT facilita material didàctic per a treballar a les aules amb els mestres on s’explica la importància d’usar el bus i les millores que suposa per a una ciutat com a Palma.\nDesprés es realitza una visita guiada als nous busos amb un educador que presenta els personatges del conte (na Torí, en Lleó i en Gustau)i, alhora, explica els elements informatius de les parades, com son els nous busos i com funcionen amb gas natural, així com tot el funcionament i normes dintre del bus;\nFinalment, els participants a l’aula participen un concurs online entre els alumnes i se’ls lliura un diploma per a cada nin i el certificat pel centre com a “Centre comprès amb l’ecomomobilitat”.


31/10/2020 - 06:00h\nBan de l'alcalde sobre la revetlla de Sant Joan\nLa revetlla de Sant Joan és una festa tradicional molt arrelada al nostre poble, en què hi participen veïns i veïnes de totes les edats. La de demà serà la primera festa després de tres mesos de confinament, quan famílies i amics podran retrobar-se per gaudir de la nit més llarga de l'any.\nPrecisament per això, cal més que mai tenir cura de tothom i seguir mantenint la màxima seguretat per evitar la propagació del coronavirus. En aquest sentit, l'alcalde de Sant Fost, Carles Miquel, demana a tots els santfostencs i les santfostenques:\n- Que la revetlla tingui un caire familiar, evitant festes multitudinàries i aglomeracions\n- Que es mantingui la distància mínima i s'extremi la neteja de mans, l'ús de guants i de mascaretes, tot evitant l’ús de gels hidroalcohòlics o altres productes inflamables\nDemà es permetrà l'augment de decibels fins a les 2h del dimecres, havent d'intentar no fer soroll a partir d'aquesta hora per respectar el descans de tothom. A més, es recomana l'ús de pirotècnia de baix o nul impacte sonor per protegir també aquelles persones amb una sensibilitat especial.\nCal recordar que Sant Fost és considerat municipi d'alt risc d'incendi forestal i que, per aquest motiu, cal extremar les precaucions i respectar escrupulosament la normativa vigent en matèria de prevenció d'incendis. Podeu consultar les recomanacions per fer ús de pirotècnia en aquest enllaç.\nTota la informació queda recollida en el ban municipal adjunt a la notícia, que ha signat l'alcalde de Sant Fost per tal que es faci saber i se'n doni compliment.\nBona revetlla i feliç Sant Joan a tothom!\nDarrera modificació: 22-06-20 a les 16:36\nBan Municipal de Sant Joan (pdf, 255 kb)


Fuita de gas sense conseqüències al carrer Major de la Seu — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Fuita de gas sense conseqüències al carrer Major de la Seu\nFuita de gas sense conseqüències al carrer Major de la Seu\nEls veïns han percebut una forta olor però no ha calgut desallotjar-los L'avís de l'incident s'ha rebut cap a les onze del matí i s'ha solucionat minuts després\nUna fuita de gas al centre històric de la Seu ha alertat aquest matí els Bombers de la Generalitat, els Mossos d'Esquadra i la Policia Municipal. L'avís de l'incident s'ha rebut cap a les 11 del matí. Els fets han passat a l'encreuament entre el carrer Jueus i el carrer Major, on s'està duent a terme la instal.lació d'uns contenidors soterrats.\nSegons les primeres hipòtesis, els operaris de l'obra haurien tocat sense adonar-se una canonada del gas. Tanmateix, la fuita s'ha pogut solucionar al cap de molt poca estona i sense haver de desallotjar ningú. La companyia del gas s'ha fet càrrec de l'arranjament del tub afectat.\nA causa de la forta olor, els cossos de seguretat han aconsellat els veïns ventilar els establiments i evitar en tot moment encendre cap tipus de foc durant un temps prudencial.\nD'altra banda, els Bombers de la Generalitat han rebut un avís de foc a dos quarts de set del matí d'aquest dilluns des d'una antiga fusteria del carrer Carrerada, 1, d'Esterri d'Àneu. Al lloc dels fets s'hi han desplaçat sis dotacions dels bombers, que han pogut extingir el foc. L'incident no ha causat ferits.


Vol canviar d'assegurança de la llar, però la companyia argumenta que està fora de termini | Revista | EROSKI CONSUMER\nFa dos anys que vaig contractar l'assegurança de la llar. Me'n va convèncer el preu, però al segon any em van apujar la prima. Ha augmentat una altra vegada i vull canviar-me de companyia. Els he trucat per telèfon, però em diuen que se m'ha passat el termini. Puc fer-hi alguna cosa?\nPer a evitar la pròrroga d'un contracte d'assegurança anual cal avisar amb una antelació de dos mesos abans de la data del venciment. Aquesta comunicació, convé realitzar-la per escrit fefaent, no per telèfon. Si el termini ja ha transcorregut, caldria comprovar en la pòlissa la data de venciment de l'assegurança anual i de la comunicació amb l'increment de la prima, tot això tenint en compte que una modificació d'un element essencial del contracte d'assegurança com l'és la prima requereix l'acord de les dues parts. Segons la Direcció General d'Assegurances, es poden donar dos supòsits diferents. En primer lloc, que la modificació de la prima estigui ja prevista en el contracte, determinant-ne l'import o, almenys, els mitjans automàtics per a calcular-lo. En aquests casos no es requereix una nova acceptació de l'assegurat, que ja va prestar el consentiment quan va subscriure l'assegurança. En segon lloc, que la modificació de primes no estigui prevista. Si fos així, s'ha de comunicar a l'assegurat dos mesos abans de la finalització del contracte i ha de ser acceptada per part l'assegurat. Si aquest no accepta la pujada, l'entitat es podrà negar a prorrogar el contracte per al període de cobertura següent. Per tant, només podrà aplicar la pujada amb el consentiment de l'assegurat, de manera que si l'assegurat hi comunica la seva oposició, l'asseguradora ha d'aplicar la prima del període anterior.